
ŠIAULIŲ MIESTO SAVIVALDYBĖS ADMINISTRACIJOS 
SVEIKATOS SKYRIUS

SPRENDIMO 
DĖL ŠIAULIŲ MIESTO SAVIVALDYBĖS NEVEIKSNIŲ ASMENŲ BŪKLĖS PERŽIŪRĖJIMO KOMISIJOS SUDĖTIES IR NUOSTATŲ PAVIRTINIMO 
AIŠKINAMASIS RAŠTAS 

2023-08-31
Šiauliai


Pakeisti Šiaulių miesto savivaldybės neveiksnių asmenų būklės peržiūrėjimo komisijos (toliau - NABPK) sudėtį.

NABPK patvirtinta Šiaulių miesto savivaldybės tarybos  2017 m. vasario 10 d. sprendimu Nr. T-13 „Dėl Šiaulių miesto savivaldybės neveiksnių asmenų būklės peržiūrėjimo komisijos sudėties ir nuostatų patvirtinimo“.

Lietuvos Respublikos vietos savivaldos įstatymo Nr. I-533 pakeitimo įstatymo Nr. XIV-1268 15 straipsnio 2 dalies 4 punktas nurodo, kad viena iš išimtinių savivaldybės tarybos kompetencijų yra savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas, jų nuostatų tvirtinimas.
Lietuvos Respublikos Vyriausybės 2015 m. spalio 26 d. nutarimo Nr. 1123 „Dėl Neveiksnių asmenų būklės peržiūrėjimo komisijų pavyzdinių nuostatų patvirtinimo“ 1 punktu patvirtintų Neveiksnių asmenų būklės peržiūrėjimo komisijų pavyzdinių nuostatų (toliau – Nuostatai) 6 punktu numatoma, kad NABPK sudaroma iš 5 komisijos narių: savivaldybės globos ir rūpybos institucijos darbuotojo, gydytojo psichiatro, kuris turi licenciją verstis medicinos praktika pagal gydytojo psichiatro profesinę kvalifikaciją ir ja verčiasi, žmogaus teisių apsaugos srityje veikiančios nevyriausybinės organizacijos atstovo, aukštąjį universitetinį teisinį išsilavinimą turinčio asmens, socialinio darbuotojo.
Nuostatų 7 punkte nurodyta, kad NABPK pirmininką, kuris organizuoja komisijos darbą, atsako už jos veiklą ir pirmininkauja posėdžiams iš Komisijos narių skiria savivaldybės taryba. Nuostatų 9 punktu numatyta, kad sekretoriaus funkcijas atlieka savivaldybės administracijos direktoriaus paskirtas savivaldybės administracijos darbuotojas.

Pasekmės teigiamos. 2023-2027 m. Tarybos kadencijos laikotarpiui patvirtinta nauja Šiaulių miesto savivaldybės NABPK. NABPK nuostatai nekeičiami.
Priėmus sprendimą, keičiami ar panaikinami galiojantys Savivaldybės teisės aktai:
Priėmus sprendimą, Šiaulių miesto savivaldybės tarybos 2017 m. vasario 10 d. sprendimas Nr. T-13 „Dėl Šiaulių miesto savivaldybės neveiksnių asmenų būklės peržiūrėjimo komisijos sudėties ir nuostatų patvirtinimo“ netenka galios.

Sprendimui įgyvendinti nereikės priimti papildomų teisės aktų. 

Nuo 2017 m. savivaldybėms iš Lietuvos Respublikos valstybės biudžeto skiriama specialioji tikslinė dotacija valstybinei (valstybės perduotai savivaldybėms) Neveiksnių asmenų būklės peržiūrėjimo funkcijai vykdyti.

Šiaulių miesto savivaldybės administracijos Sveikatos skyrius. Tiesioginis rengėjas – Sveikatos skyriaus vyr. specialistė Inesa Jocė, tel. 86 591 6562. Projekto iniciatoriai – Šiaulių miesto savivaldybės administracijos Sveikatos skyrius.

